Andijon (futbol klubi)

**Andijon PFK** (Andijon professional futbol klubi) — Oʻzbekiston Professional futbol ligasi vakili, Andijon viloyati sharafini himoya qiladi. 2024-yilda oʻtkazilgan Oʻzbekiston Kubogi sohibi.

## Tarixi
1964—1967, 1989—1990-yillari „**Spartak**“, 1969—1974-yillari „**Andijanets**“, 1983—1985-yillari „**Toʻqimachi**“, 1986—1988-yillari „**Paxtakor**“, 1991—1996-yillari „Navroʻz“ va 1997-yildan boshlab „**Andijon**“ nomlari ostida chempionatlarda ishtirok etishni boshlagan. 1964—1970, 1973—1974, 1986—1991-yillari Sovet Sotsialistlik Respublikalar Ittifoqi chempionatida ishtirok etgan. Klub 1992-yildan 2004-yilgacha Oliy ligada, 2005-yilda Birinchi ligada ishtirok etgan. 2006-yili klub yana Oliy ligaa qaytgan. 2008-yilda oʻz tarixidagi eng yaxshi natija, Oliy ligada 5-oʻrinni qoʻlga kiritgan. 2012-yilgi mavsum soʻngida esa jamoa Oliy ligani tark etgan va navbatdagi bir mavsumni birinchi ligada oʻtkazgan. 2015-yilgi mavsumni 13-pogʻonada yakunlagan.

2012-yil 22-avgustda klub Oliy ligadagi oʻz oʻrnini saqlab qolishiga yordam berish uchun, Azamat Abduraimovni bosh murabbiy sifatida tayinlagan. Klubdagi oʻzgarishlar natija bermagan va jamoa Oʻzbekiston birinchi ligasiga tushib ketgan. Klub navbadagi mavsum, Oʻzbekiston birinchi ligasida ikkinchi oʻrinni egallab, yana Oliy Ligaga qaytgan. 2013-yilgi mavsumning birinchi yarmidan soʻng „Andijon“ atigi 4 ochko bilan chempionatda 14-oʻrinda edi. 2014-yil 14-iyun kuni „Bunyodkor“ga qarshi oʻyinda 1:2 hisobida magʻlub boʻldi. Oradan bir necha kun oʻtib, 2014-yil 20-iyunda Azamat Abduraimov isteʼfoga chiqqan. Klubga vaqtinchalik Ildar Mamatkazin bosh murabbiy etib tayinlangan. 2014-yil 26-sentyabrda Edgar Gess klubning yangi bosh murabbiyi etib tayinlangan.

2024-yil 5-noyabrda Andijon jamoasining 60 yilligi nishonlangan.

### Klub nomlari

* 1964—1967: Spartak
* 1969—1974: Andijanets
* 1983—1985: Toʻqimachi
* 1986—1988: Paxtakor (Andijon)
* 1989—1990: Spartak (Andijon)
* 1991—1996: Navroʻz
* 1997—2005: Andijon
* 2006-yil: Andijon UzDEU avto
* 2008—: Andijon

### Mahalliy tarix

**Izoh**: ¹ Vaqtincha tayinlangan yoki vazifasini bajaruvchi murabbiyni bildiradi.

### Xalqaro oʻyinlar tarixi

### Jamoa ramzlari

Fayl:Netherland – ebnalmosul fk andijan.png
Fayl:Stariy logo FK Andijan.png
Fayl:FK Andijan.png|Andijon jamoasi 2017—2021-yillar davomidagi logosi
Fayl:PFK Andijon.png|"Andjon" klubining yangi logosi


## Yutuqlar

* Oʻzbekiston Kubogi sohibi: 2024
: Oʻzbekiston Pro ligasi gʻolibi (3): 2005-yil, 2018-yil, 2022-yil
: Oʻzbekiston Superligasida 5-oʻrin 2008-yil

## Tarkibi
### Birinchi jamoa tarkibi

### U21

### U19

## Texnik xodimlar

### Joriy murabbiylar shtabi

## Bosh murabbiylari
**Yillar boʻyicha**

## Muxlislar, raqiblar, derbilar, taxalluslar
Andijon mamlakatdagi eng katta muxlislar armiyasiga ega jamoalardan biridir. 

„Andijon“ jamoasining asosiy raqiblari Fargʻonaning „Neftchi“ va Namanganning „Navbahor“ jamoalaridir. Bular Oʻzbekistonning bir-biriga tutashgan 3 ta demografik yirik viloyati – Andijon, Fargʻona va Namangan viloyatlarining asosiy jamoalaridir.

Ularning barchasi Fargʻona vodiysida joylashgan boʻlib, Oʻzbekiston va butun Markaziy Osiyoning eng unumdor va goʻzal maskanlaridan biri hisoblanadi.

Shunga koʻra, ushbu 3 klub oʻrtasidagi oʻyinlar nafaqat oʻz muxlislari, balki butun Oʻzbekiston futbol muxlislarida katta qiziqish uygʻotadi.

Bu uch jamoa toʻqnashuvi „Vodiy derbisi“ deb nomlanib, bu nom Sovet davridan qolgan.

„Andijon“ning muxlislar orasida laqablari koʻp. Eng keng tarqalganlari „Burgutlar“, „Andijonliklar“, „Avtomobisozlar“.

## Manbalar

## Havolalar
* Andijanfc.uz Andijon futbol klubi Instagram
* Andijon futbol klubi OʻzPFL saytida
* Andijon futbol klubi Transfermarkt saytida
* Andijon futbol klubi Weltfussballarchiv saytida 
* Andijon futbol klubi Rasmiy telegram kanali 

* Andijon futbol klubi Footballfactsru saytida klub tarixi